दूल्हे को रथ से नीचे उतारकर किया अपमानित
नारायणगढ़| गांवबधौली में सोमवार को घुड़चढ़ी रस्म के दौरान गांव के कुछ दंबगों द्वारा किए गए विरोध का मामला मंगलवार को एक बड़ा रूप ले गया। अपमानित महसूस कर रहे परिवार ने पुलिस को शिकायत दी है। हरकत में आई पुलिस ने गांव में डेरा डाल दोनों पक्षों को समझाने-बुझाने के प्रयास तेज कर दिए हैं। पीड़ित परिवार ने पुलिस को तीन दिन का अल्टीमेटम दे कार्रवाई की मांग की है। पीड़ित पक्ष ने घटना की जानकारी कंट्रोल रूम से पुलिस को दी थी।
सोमवार को गांव के पूर्व सरपंच बलदेव सिंह के पुत्र रवि की शादी को लेकर जश्न का माहौल बना था। बारात जाने से पहले गांव में घुड़चढ़ी की रस्म अदा हो रही थी। इसी बीच गांव में रहने वाले विशेष समुदाय के लोगों ने उसे रोक दिया। इस दौरान दूल्हे पक्ष के साथ मारपीट भी की। पीड़ित पक्ष ने पुलिस को फोन कर सूचित कर दिया। मौके पर पहुंची पुलिस ने बारात चढ़ाने संबंधी सभी रस्में अपनी मौजूदगी में करवाई। गांव के मौजिजान के साथ मिलकर मामले को सौहार्दपूर्ण तरीके से हल करने का प्रयास किया गया। पीड़ित पक्ष दुल्हन लेकर अपने गांव गया।
मंगलवार को पूर्व सरपंच उसके संबंधियों ने पुलिस में शिकायत दे कार्यवाही की मांग की। पुलिस ने गांव बधौली में पहुंचकर डेरा जमा लिया। डीएसपी नारायणगढ़ राजबीर सिंह के नेतृत्व में पुलिस बल ने पीड़ित पक्ष की बात सुनने के बाद उन्हें आश्वस्त किया। पूर्व सरपंच बलदेव सिंह ने कहा कि यदि तीन दिन में इस मामले में इंसाफ नहीं किया तो वह गांव से पलायन करने को मजबूर होंगे।
जानकारी देते पूर्व सरपंच उनके संबंधी, (दाएं) रथ के साथ खड़ा दूल्हा।
^गांव में शांति बनी रहे, इसके प्रयास किए जा रहे हैं। जांच चल रही है और दोनों पक्षों को बुधवार को बुलाया गया है। जांच उपरांत उचित कार्रवाई अमल में लाई जाएगी। राजबीरसिंह, डीएसपी।
hin_Deva hin_Deva hin_Deva hin_Deva hin_Deva hin_Deva